Nýkjörnar sveitarstjórnir taka við alls staðar í íslenskum sveitarfélögum í dag , 15 dögum eftir kjördag . Fráfarandi sveitarstjórnir hafa haldið umboði sínu hingað til . Meirihlutar hafa verið myndaðir undanfarnar tvær vikur mjög víða um land og daglegt líf í stjórnkerfi sveitarfélaganna að ná á sig mynd á ný . Skulu allar sveitarstjórnir funda eigi síðar en 15 dögum frá því þær taka við , það er að segja í dag . Í lögum um sveitarstjórnir segir að sá fulltrúi í nýkjörinni sveitarstjórn sem á að baki lengsta setu í sveitarstjórninni boði til fyrsta fundar ekki síðar en 15 dögum eftir að hún tekur við störfum eftir kosningar . Hann stýrir fundi þar til oddviti hefur verið kjörinn . Hafi tveir eða fleiri fulltrúar átt jafnlengi setu í sveitarstjórninni fer aldursforseti þeirra með verkefni samkvæmt þessari málsgrein . Fyrsta fund skal boða með minnst fjögurra daga fyrirvara . Auglýsing Í Reykjavík verður fyrsti borgarstjórnarfundur þriðjudaginn 19. júní . Allir nýir borgarfulltrúar og varaborgarfulltrúar sitja nú kynningarnámskeið þar sem þeim er meðal annars kynnt stjórnkerfi borgarinnar , lögbundið hlutverk sem og fjármál sveitarfélaga og fjárhagsáætlanagerð ásamt gerð ársreikninga og fjármálareglur sveitarstjórnarlaga . Umboðsmaður borgarbúa sér um ásamt öðrum að kynna nýja borgarstjórn fyrir sveitarstjórnar - og stjórnsýslulaga . Greint var frá því í morgun að meirihlutaviðræður Samfylkingarinnar , Viðreisnar , Vinstri grænna og Pírata í Reykjavík hafa gengið vel undanfarna daga , og þykir líklegt að nýr meirihluti verði kynntur í vikunni . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .